./data/phi0588/abo025/phi0588.abo025.perseus-lat2.xml
Cornelius Nepos
Caecilium, equitem Romanum, familiarem     LuciiL  Luculli, divitem, difficillima natura: cuius sic asperitatem   veritus est, ut, quem nemo ferre posset, huius sine offensione ad summam senectutem   retinuerit benivolentiam  quo facto tulit pietatis fructum   Caecilius enim moriens testamento adoptavit eum heredemque fecit ex dodrante: ex qua   hereditate accepit circiter centiens sestertium   erat   nupta soror Attici QuintoQ  Tullio Ciceroni, easque nuptias MarcusM  Cicero conciliarat, cum quo a condiscipulatu vivebat   coniunctissime, multo etiam familiarius quam cum Quinto, ut iudicari possit plus in amicitia   valere similitudinem morum quam affinitatem   utebatur   autem intime QuintoQ  Hortensio, qui iis temporibus principatum   eloquentiae tenebat, ut intellegi non posset, uter eum plus diligeret, Cicero an Hortensius:   et, id quod erat difficillimum, efficiebat ut, inter quos tantae laudis esset aemulatio,   nulla intercederet obtrectatio essetque talium virorum copula